
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 310 

2 Ιουλίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ακατάλληλων και κατάλληλων υπό προ¬ 
ϋποθέσεις ζωνών δόμησης στον κατολισθαίνοντα 
οικισμό Αγ. Βαρβάρα του Δήμου Παναιτωλικού (Ν. 

Αιτωλοακαρνανίας). 1 

Τροποποίηση του εγκεκριμένου ρυμοτομικού σχεδί¬ 
ου οικισμού Ανθήλης του Δήμου Λαμιέων Ν. Φθι¬ 
ώτιδας που αφορά την αναγνώριση υφισταμένης 
διόδου που βρίσκεται στο Ο.Τ. μεταξύ ανωνύμων 
Δημοτικών Οδών και του τελευταίου περιμετρι¬ 
κού δρόμου του σχεδίου που καθορίζεται από τις 
συντεταγμένες Χ=+1.200 έως Χ=+1.400 & Ψ=+11.000 


έως Ψ=+11.200, ως Δημοτικού πεζοδρόμου. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση Σφάλματος στην υπ’ αριθμ. 255/27.1.2009 
απόφαση Νομάρχη Ιωαννίνων. 3 

ΑΠΟΦΑΣΕΙ Σ 

Αριθμ. 19342 


Καθορισμός ακατάλληλων και κατάλληλων υπό προϋ¬ 
ποθέσεις ζωνών δόμησης στον κατολισθαίνοντα οι¬ 
κισμό Αγ. Βαρβάρα του Δήμου Παναιτωλικού (Ν. Αι¬ 
τωλοακαρνανίας). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΥΗΣ 

Έχοντας υπόψη: 

1. Τις διατάξεις του άρθρου 16 του ν. 4467/1965 (Α'83). 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Το υπ’ αριθμ. 29489/28.7.2005 έγγραφο της Δ/νσης 
Οικοδομικών και Κτιριοδομικών Κανονισμών του ΥΠΕ- 
ΧΩΔΕ “Γεωλογική - Τεχνικογεωλογική μελέτη για την 
οριοθέτηση περιοχών κατάλληλων για δόμηση στον 
οικισμό Αγ. Βαρβάρας Ν. Αιτωλοακαρνανίας”. 


4. Την υπ’ αριθμ. 176/2007 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

5. Την από 27.11.2007/συν.302 γνωμοδότηση του Συμ¬ 
βουλίου Κοινωνικής Κατοικίας και Αξιοποίηση Περιου¬ 
σίας του Υπουργείου Υγείας και Κοινωνικής Αλληλεγ- 
γ ύη ς . 

6. Το γεγονός ότι από τις κανονιστικές διατάξεις αυ¬ 
τής της απόφασης προκαλείται δαπάνη ύψους περίπου 
880.000 ευρώ, η οποία θα καλυφθεί από τον προϋπο¬ 
λογισμό του Τομεακού Επιχειρησιακού Προγράμματος 
«Περιβάλλον-Αειφόρος Ανάπτυξη» και αντίστοιχα προ¬ 
γράμματα ΠΕΠ Δυτικής Ελλάδας, αποφασίζουμε: 

1. Στον κατολισθαίνοντα οικισμό Αγ. Βαρβάρα (Ν. 
Αιτωλοακαρνανίας) του οποίου έχει εγκριθεί η παρα¬ 
μονή στην ίδια θέση με την 1858/55/16.1.1986 απόφαση 
των Υπουργών Εθνικής Οικονομίας, Υγείας Πρόνοιας 
και Κοινωνικών Ασφαλίσεων και Περιβάλλοντος, Χωρο¬ 
ταξίας και Δημοσίων Έργων καθορίζονται ζώνες (ΑΚ) 
ακατάλληλες για δόμηση και ζώνες (ΚΠ) κατάλληλες για 
δόμηση υπό προϋποθέσεις, όπως φαίνονται με κόκκινο 
και κίτρινο χρώμα, αντίστοιχα, στον σχετικό πρωτότυπο 
χρωματισμένο χάρτη σε κλίμακα 1:2000 που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθμ. 19342 2009 πράξη του και 
αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Στις ζώνες ΚΠ (ΚΠ1, ΚΠ2) που καθορίζονται με το 
προηγούμενο εδάφιο επιτρέπεται η ανέγερση νέων οι¬ 
κοδομών, η επισκευή παλαιών κτιρίων και οι προσθήκες 
κατ’ επέκταση και καθ’ ύψος σε υφιστάμενα κτίρια με 
τις εξής προϋποθέσεις: 

α) Οριοθέτηση ρεμμάτων και κατασκευή έργων δι¬ 
ευθέτησης όμβριων και πηγαίων νερών έτσι ώστε να 
διοχετεύονται προς τα παρακείμενα ρέμματα μέσω 
τσιμέντινων αποστραγγιστικών αυλάκων. 

Για την έκδοση οποιοσδήποτε οικοδομικής άδειας 
απαιτείται η ολοκλήρωση των έργων αυτών, η οποία 
βεβαιώνεται από την αρμόδια τεχνική Υπηρεσία της 
οικείας Νομαρχίας 

β) Διατήρηση - ενίσχυση - συντήρηση των υφιστάμε¬ 
νων αναβαθμών. 

γ) Εφαρμογή των διατάξεων του ισχύοντος Αντισει¬ 
σμικού Κανονισμού και του κανονισμού Οπλισμένου 
Σκυροδέματος λαμβάνοντας υπόψιν τη σεισμικότητα 
της περιοχής. 

δ) Κατάλληλη αντιστήριξη, στην περίπτωση που δεν 
μπορεί να αποφευχθεί η δημιουργία μεγάλων τεχνη¬ 
τών πρανών, για έργα προστασίας και υποδομής του 
οικισμού. 

ε) Θεμελίωση των κατασκευών στο υγιές γεωλογι¬ 
κό υπόβαθρο με απομάκρυνση κατά την εκσκαφή του 
μανδύα αποσάρθρωσης. Αποφυγή θεμελίωσης σε σχη¬ 
ματισμούς διαφορετικής λιθολογικής σύστασης. Σε πε¬ 
ρίπτωση που το παραπάνω δεν είναι εφικτό να γίνεται 
ειδικού τύπου θεμελίωση. Επίσης θα πρέπει να γίνεται 
και κατασκευή κατάλληλων μέτρων αντιστήριξης των 
πρανών των εκσκαφών θεμελίωσης λαμβάνοντας υπόψιν 
και τα παρακάτω: 

- Στην περίπτωση που το έδαφος θεμελίωσης είναι 
κροκαλοπαγές απαιτείται η κατασκευή τοίχου αντιστή¬ 
ριξης από οπλισμένο σκυρόδεμα στην κατάντη πλευρά 
θεμελιωμένου στο υγιές υπόβαθρο και σε βάθος μεγα¬ 
λύτερο των θεμελίων του κτιρίου η δε θεμελίωση θα 
πρέπει να γίνεται με πεδιλοδοκούς η με γενική κοιτό- 
στρωση. 

- Όταν η κλίση του οικοπέδου είναι μεγαλύτερη του 
15% και το έδαφος θεμελίωσης είναι ασβεστόλιθοι απαι¬ 
τείται η κατασκευή τοίχων αντιστήριξης από οπλισμένο 
σκυρόδεμα στην ανάντη και κατάντη πλευρά θεμελιω¬ 
μένων στο υγιές υπόβαθρο. 

- Όταν το έδαφος θεμελίωσης είναι φλύσχης και η 
κλίση του οικοπέδου είναι μεγαλύτερη του 15% απαι¬ 
τείται η κατασκευή τοίχων αντιστήριξης ανάντη από 
συρματοκιβώτια και κατάντη από οπλισμένο σκυρόδεμα 
εδραζόμενοι στον υγιή σχηματισμό του φλύσχη και επί 
πλέον η διάνοιξη ανάντι περιμετρικής αποστραγγιστικής 
αύλακας για την απομάκρυνση των όμβριων και τυχόν 
υπεδαφικών νερών μακριά από τον χώρο θεμελίωσης. 

- Όταν το έδαφος θεμελίωσης είναι ασβεστολιθικά 
κορήματα, πρέπει να προηγείται της κατασκευής του 
κτιρίου η διάνοιξη δύο ερευνητικών ορυγμάτων, ανάντη 
και κατάντη του οικοδομήσιμου χώρου, μέχρι το υγιές 
υπόβαθρο και μεγίστου βάθους 4μ. και ανάλογα με το 
είδος εδάφους που θα αποκαλυφθεί στο δάπεδο τους 
θα εφαρμόζονται τα μέτρα των περιπτώσεων 1 έως 4, 
όπως φαίνονται στο συνημμένο Παράρτημα που απο¬ 
τελεί αναπόσπαστο στοιχείο της παρούσης και δημο¬ 
σιεύεται με αυτήν. 

- Στην περίπτωση που το υγιές γεωλογικό υπόβαθρο 
ευρίσκεται σε βάθος μεγαλύτερο των 3μ., θα πρέπει 
εκτός των παραπάνω να γίνεται πριν την θεμελίωση, 
εξυγίανση του εδάφους θεμελίωσης με θραυστό υλικό 
κατάλληλης κοκκομετρίας. Σε κάθε περίπτωση τα πρανή 
δεν πρέπει να έχουν ύψος μεγαλύτερο του 1.50 μ., διαφο¬ 
ρετικά η διαμόρφωσή τους θα γίνεται με αναβαθμούς. 

Κάθε κτίριο θα πρέπει να απέχει απόσταση τουλάχι¬ 
στον 3.00μ. από τον ανάντη τοίχο αντιστήριξης. 

στ) Σε κανένα σημείο του οικοπέδου η οικοδομή δεν 
θα μπορεί να υπερβαίνει τους 2 ορόφους με μέγιστο 
ύψος 7,50 μ., μη συμπεριλαμβανομένης της στέγης. 

ζ) Δεν επιτρέπεται η κατασκευή κτιρίων επί υποστυ¬ 
λωμάτων (ρϋοΐίε). 

η) Για κτίρια ειδικών χρήσεων (ξενοδοχεία, δημοτικά 
κτίρια κ.λ.π.) καθώς και για κτίρια μεγαλύτερα των 2000 
κυβ. μέτρων, επιβάλλεται γεωτεχνική μελέτη του οικοπέ¬ 
δου και διάσπαση του όγκου του κτιρίου σε μικρότερους 
όγκους ή ανεξάρτητα κτίρια. 


θ) Κατά τα λοιπά έχουν εφαρμογή οι ισχύουσες κτι- 
ριολογικές και πολεοδομικές διατάξεις, όπως και οι 
διατάξεις περί ρεμάτων. 

3. Στις ζώνες ΑΚ (ΑΚ1,ΑΚ2,ΑΚ3,ΑΚ4,ΑΚ5) απαγορεύεται 
η ανέγερση νέων οικοδομών, οι προσθήκες κατ’ επέ¬ 
κταση και καθ’ ύψος σε υφιστάμενα κτίρια καθώς και 
η επισκευή αυτών. 

Απαγορεύεται η διάνοιξη νέων δρόμων ή η δια- 
πλάτυνση των παλιών και γενικότερα η διαμόρφωση 
πλατειών, η δημιουργία παιδικών χαρών και λοιπών 
κοινόχρηστων χώρων. Κατ’ εξαίρεση, εφόσον δεν μπο¬ 
ρεί να αποφευχθεί η διάνοιξη ή διαπλάτυνση δρόμων 
καθώς και η δημιουργία μεγάλων τεχνητών πρανών 
για έργα προστασίας του οικισμού, απαιτείται κατάλ¬ 
ληλη αντιστήριξη μετά από ειδική μελέτη και μετά 
από έγκριση της αρμόδιας τεχνικής υπηρεσίας της 
οικείας Νομαρχίας. 

Επιτρέπεται η δενδροφύτευση και τυχόν κατασκευές 
δασοτεχνικών φραγμάτων και λοιπών έργων προστασί¬ 
ας μετά από έγκριση της οικείας Δασικής Υπηρεσίας. 

4. Γ ια την έκδοση οποιοσδήποτε οικοδομικής άδειας 
σε ακίνητο που βρίσκεται σε απόσταση μέχρι 30 μέτρα 
από το όριο των ζωνών, στο υποβαλλόμενο τοπογρα- 
φικό διάγραμμα απαιτείται να απεικονίζεται και η θέση 
του ακινήτου σε σχέση με το όριο της ζώνης. Επιπλέον 
απαιτείται η υποβολή γεωλογικής γνωμάτευσης ως προς 
την καταλληλότητα του οικοπέδου για δόμηση, σύμφωνα 
με την Τ2224/2005 μελέτη του ΙΓΜΕ και την επιτόπια 
διαπίστωση των γεωτεχνικών συνθηκών αυτού. 

5. Οι παραπάνω ζώνες ΚΠ λαμβάνονται υπόψη σε τυ¬ 
χόν μελλοντική οριοθέτηση του οικισμού. 

6. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2009 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΙΩΑΝΝΗΣ ΠΑΠΑΘΑΝΑΣΙΟΥ ΓΕΩΡΓΙΟΣ ΣΟΥΦΛΙΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 


ΠΑΡΑΡΤΗΜΑ 

1. Εάν λοιπόν σε κανένα από τα δύο ορύγματα που 
πρέπει να προηγούνται της κατασκευής δεν συναντηθεί 
ο υποκείμενος υγιής φλύσχης και η μορφολογική κλί¬ 
ση του οικοπέδου είναι έως 10% (= 6°), τότε θα πρέπει 
να κατασκευασθούν κατάντι και ανάντι της οικοδομής 
τοίχοι αντιστήριξης από συρματοκιβώτια με βάθος ίσο 
με το βάθος του παραπάνω ορύγματος (4μ). Επίσης θα 
πρέπει να διανοιχθεί βαθύ «νταμπάνι» για την θεμελίωση 
και να στρωθεί εξυγειαντική στρώση με θραυστό υλικό 
πάχους περί το 1-1,5μ. Στην συνέχεια να στρωθεί μπετό 
καθαριότητας και πάνω σε αυτό να γίνει η θεμελίωση με 
γενική κοιτόστρωση. Τέτοιες συνθήκες είναι πιθανόν να 
αντιμετωπισθούν στα ανατολικώτερα τμήματα της προς 
πολεοδόμηση περιοχής, ανατολικώτερα του ορύγματος 
Β-6, καθώς και στην συνοικία «Βασιλικούλα». 

2. Εάν το έδαφος θεμελίωσης είναι τα ασβεστολιθικά 
κορήματα και η μορφολογική κλίση του οικοπέδου είναι 
έως 10% και μόνον στο κατάντι όρυγμα συναντηθεί ο 
υποκείμενος υγιής φλύσχης τότε θα πρέπει στην κατάντι 
πλευρά της προς ανέγερση οικοδομής να κατασκευα- 
σθεί τοίχος αντιστήριξης από οπλισμένο σκυρόδεμα που 
θα θεμελιώνεται πάνω στον υγιή φλύσχη, ενώ η ανάντι 
της οικίας πλευρά της τεχνητής εκσκαφής θα πρέπει 
αρχικώς να απέχει από την οικία τουλάχιστον 3μ., ενώ 
το ανάντι τεχνητό πρανές θα πρέπει να διαμορφωθεί με 
διαδοχικούς αναβαθμούς για να μειωθεί η μορφολογική 
του κλίση και να αντιστηριχθεί με τοίχο από συρματο- 
κιβώτια θεμελιωμένο σε βάθος περί τα 3μ. 

3. Εάν και στα δύο ορύγματα συναντηθεί υγιές υπόβα¬ 
θρο, που αποτελεί και την ευνοϊκώτερη περίπτωση, τότε 
δεν απαιτούνται ιδιαίτερα μέτρα προστασίας μόνον 
πρέπει ολόκληρη η θεμελίωση να γίνει πάνω στον υγιή 
υποκείμενο σχηματισμό με πεδιλοδοκούς (δεν απαι¬ 


τείται γενική κοιτόστρωση) ή ακόμη και με πέδιλα και 
συνδετήριους δοκούς. 

4. Για τις περιπτώσεις που το έδαφος θεμελίωσης 
είναι τα ασβεστολιθικά κορήματα και η μορφολογική 
κλίση είναι μεταξύ 10% - 20% (11,3°), που συμβαίνει σε 
αρκετές γενικώτερα θέσεις, τότε ο κίνδυνος υπάρχει 
στην ανάντι της οικοδομής περιοχή, που λόγω των 
εκσκαφών, σε συνδυασμό με την σημαντική κλίση θα 
δώσουν σημαντικό ύψος τεχνητών πρανών. Σε αυτές 
τις περιπτώσεις εάν τα ερευνητικά ορύγματα που θα 
προηγηθούν της κατασκευής δώσουν ότι οι παραπάνω 
περιπτώσεις 2 και 3 η μεθοδολογία αντιμετώπισης θα 
είναι η ίδια. Εάν όμως δεν συναντηθεί υγιές υπόβαθρο 
σε κανένα από τα δύο ορύγματα τότε θα πρέπει να 
προηγηθεί της κατασκευής η διάνοιξη 1-2 γεωτρήσεων 
και με βάση τα αποτελέσματα των γεωτρήσεων να προ- 
ταθούν τα κατάλληλα μέτρα αντιστήριξης - προστασίας 
της οικοδομής και του οικοπέδου και τέλος να επιλεγεί 
ο κατάλληλος τύπος θεμελίωσης. 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 36 % 

Αριθμ. 5038 (2) 

Τροποποίηση του εγκεκριμένου ρυμοτομικού σχεδίου 
οικισμού Ανθήλης του Δήμου Λαμιέων Ν. Φθιώτιδας 
που αψορά την αναγνώριση υφισταμένης διόδου 
που βρίσκεται στο Ο.Τ. μεταξύ ανωνύμων Δημοτι¬ 
κών Οδών και του τελευταίου περιμετρικού δρόμου 
του σχεδίου που καθορίζεται από τις συντεταγμένες 
X=+1.200 έως Χ=+1.400 & Ψ=+11.000 έως Ψ=+11.200, ως 
Δημοτικού πεζοδρόμου. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις του α.ν. 314/1968 «περί παροχής εις τον 
Υπουργό Β. Ελλάδος και τους Νομάρχες αρμοδιότητος 
επί θεμάτων εγκρίσεως, επεκτάσεων ή τροποποιήσε¬ 
ων σχεδίων πόλεων και κομών» όπως τροποποιήθηκε 
με το ν,.δ. 1081/1971 «περί καταργήσεως δασμολογικών 
απαλλαγών» (ΦΕΚ 273/Α/27.12.1971). 

2. Τις διατάξεις της παραγράφου 1 και 2 του άρθρου 1 
του ν.δ. 532/1970 (ΦΕΚ 235Α'/5.11.1970) «περί συμπληρώ- 
σεως των διατάξεων περί διοικητικής αποκεντρώσεως» 
όπως μεταγενέστερα τροποποιήθηκαν και συμπληρώ¬ 
θηκαν με τα β.δ. 712/70, 677/71 (ΦΕΚ 223Α75.11.1971) και 
198/72 (ΦΕΚ 41 Α'/18.3.1972). 

3. Τον ν. 2218/1994 «περί Νομαρχιακής Αυτοδιοίκη¬ 
σης όπως τροποποιήθηκε και συμπληρώθηκε με τον 
ν. 2240/1994 και την υπ’ αριθμ. 3492/2.2.1995 διαπιστωτική 
πράξη λειτουργίας της Νομαρχιακής Αυτοδιοίκησης». 

4. Την υπ’ αριθμ. 4194/20.10.2006 απόφαση Νομάρχη 
περί διορισμού του Γεωργίου Κων/νο σε θέση μετακλη¬ 
τού Γενικού Γραμματέα της Ν.Α. Φθιώτιδας. 

5. Την υπ’ αριθμ. 1254/17.3.2009 απόφαση Νομάρχη περί 
μεταβίβασης άσκησης αρμοδιοτήτων που αφορά αντι¬ 
κείμενα της Διεύθυνσης Χωροταξίας Περιβάλλοντος 
στον Αντινομάρχη Ράπτη Χρήστο. 

6. Του ν. 3200/1955, περί Διοικητικής Αποκέντρωσης», 
όπως έχει συμπληρωθεί και τροποποιηθεί μεταγενέ¬ 
στερα με το ν.δ. 532/70. 

7. Τ ις διατάξεις του από 17.7.1923 ν.δ/τος, περί σχε¬ 
δίων πόλεων, κωμών και συνοικισμών του κράτους και 
ανεγέρσεως αυτών» και ειδικότερα τα άρθρα 1, 2, 3, 9 
και 70 παρ. 1 αυτού. 

8. Τις διατάξεις του ν.δ. 690/48. 

9. Τ ις διατάξεις του ν. 720/77. 


10. Τις διατάξεις του ν. 1337/83. 

11. Του ν.δ. 8/9.6.1973, περί Γ.Ο.Κ. 

12. Τ ις διατάξεις του ν. 1577/1985 «περί Γ ενικού Οικοδο¬ 
μικού Κανονισμού (ΦΕΚ 210Α/18.12.1985) όπως μεταγενέ¬ 
στερα τροποποιήθηκαν και συμπληρώθηκαν. 

13. Του ν.2831/2000 (ΦΕΚ 140/Α/00), άρθρο 29, «Περί 
ασκήσεως αρμοδιοτήτων πολεοδομικού σχεδιασμού». 

14. Τις διατάξεις του ν.3212/2003 «Άδεια δόμησης, και 
άλλες διατάξεις θεμάτων αρμοδιότητας Υπουργείου 
Περιβάλλοντος Χωροταξίας και Δημοσίων Έργων». 

15. Τις διατάξεις του ν.2503/1997 (ΦΕΚ 107 Α) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
και ειδικότερα το άρθρο 6 (παρ.6β). 

16. Τ ις διατάξεις του ν.2508/1997 (ΦΕΚ 124Α) «Βιώσιμη 
οικιστική ανάπτυξη των πόλεων και οικισμών της χώρας 
και άλλες διατάξεις». 

17. Την υπ’ αριθμ. ΤΎ. 8514/18.7.1972 (ΦΕΚ 215/Δ/24.8.1972) 
έγκριση σχεδίου οικισμού Ανθήλης Ν. Φθιώτιδας. 

18. Τις 169/2009 και 587/2008 αποφάσεις του Δημοτι¬ 
κού Συμβουλίου Λαμίας Ν. Φθιώτιδας. 

19. Τη γνωμοδότηση του Σ.Χ.Ο.Π. Ν. Φθιώτιδας, Πρα¬ 
κτικό 3/2009 (θέμα δον). 

20. Το φάκελο της υπόθεσης. 

21. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του Δήμου Λαμιέων, αποφασίζουμε: 

1. Την έγκριση τροποποίησης σχεδίου οικισμού Ανθή¬ 
λης του Δήμου Λαμιέων που αφορά: 

Την αναγνώριση υφισταμένης διόδου (αδιέξοδος) που 
βρίσκεται στο Ο.Τ. μεταξύ ανωνύμων Δημοτικών οδών 
και του τελευταίου περιμετρικού δρόμου του σχεδί¬ 
ου που καθορίζεται από τις συντεταγμένες Χ=+1.200 
έως Χ=+1.400 & Ψ=+11.000 έως Ψ=+11.200, ως Δημοτικού 
πεζοδρόμου, με κυμαινόμενο πλάτος από 4,00μ. έως 
4,60μ. και τον καθορισμό οικοδομικών και ρυμοτομικών 
γραμμών. 

Η απόφαση αυτή με τα συνημμένα της διαγράμματα 
να δημοσιευθεί στην Εφημερίδα της Κυβερνήσεως. 

Λαμία, 9 Ιουνίου 2009 

Με εντολή Νομάρχη 
Ο Αντινομάρχης 
ΧΡΗΣΤΟΣ ΡΑΠΤΗΣ 

ΔΙΟΡΘΩ ΣΕΙΣ ΣΦΑΛ ΜΑΤΩΝ 

(3) 

Στην υπ’ αριθμ. 255/27.1.2009 απόφαση Νομάρχη Ιωαν- 
νίνων που δημοσιεύθηκε στο τεύχος Α.Α.Π. 62/13.2.2009 
διορθώνεται 

το εσφαλμένο «Την τροποποίηση του σχεδίου διανο¬ 
μής Συνοικισμού Μαυρόπουλο με τον επανακαθορισμό 
των χρήσεων στα οικόπεδα 700 σε «ΧΩΡΟ ΠΟΛΛΑΠΛΩΝ 
ΧΡΗΣΕΩΝ» και του οικοπέδου 611 σε ΧΩΡΟ ΣΧΟΛΕΙΟΥ» 


και όρους δόμησης αυτούς που ισχύουν με το π.δ. 24.4.85 
(ΦΕΚ 181/Α/1985)...» 

στο ορθό «...Την τροποποίηση του σχεδίου διανομής 
Συνοικισμού Μαυρόπουλο με τον επανακαθορισμό των 
χρήσεων στα οικόπεδα 700 σε «ΧΩΡΟ ΠΟΛΛΑΠΛΩΝ 
ΧΡΗΣΕΩΝ» και του οικοπέδου 661 σε «ΧΩΡΟ ΣΧΟΛΕΙ¬ 
ΟΥ» και όρους δόμησης αυτούς που ισχύουν με το π.δ. 
24.4.1985 (ΦΕΚ 181/Α/1985)...». 

(Από τη Νομαρχιακή Αυτοδιοίκηση Ιωαννίνων) 

